Ar hyd y nos
Holl amrantau'r sêr ddywedant  
ar hyd y nos,
"Dyma'r ffordd i fro gogoniant",
ar hyd y nos.
Golau arall yw tywyllwch,  
i arddangos gwir brydferthwch,  
teulu'r nefoedd mewn tawelwch  
ar hyd y nos.

O mor siriol gwena seren
ar hyd y nos,
i oleuo'i chwaer ddaearen
ar hyd y nos.
Nos yw henaint pan ddaw cystudd,
ond i harddu dyn a'i hwyrddydd
rhown ein golau gwan i'n gilydd
ar hyd y nos.

Barddoniaeth anhysbys
Cerddi Rhydd ar Fydr ac Odl

en:Ar Hyd y Nos (Boulton)